Document ID: 32000R1491

Kommissionens forordning (EF) nr. 1491/2000
af 7. juli 2000
om ændring af forordning (EF) nr. 1374/98 om gennemførelsesbestemmelser for importordningen og om åbning af toldkontingenter for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), ændret ved forordning (EF) nr. 1040/2000(2), særlig artikel 29, stk. 1, og
ud fra følgende betragtninger:
(1) Ifølge artikel 12, stk. 2, i Kommissionens forordning (EF) nr. 1374/98 af 29. juni 1998 om gennemførelsesbestemmelser for importordningen og om åbning af toldkontingenter for mælk og mejeriprodukter(3), senest ændret ved forordning (EF) nr. 970/2000(4), opdeles de importtoldkontingenter, der er omfattet af GATT/WTO-aftalerne, og som ikke er opdelt pr. oprindelsesland, ligeligt i fire kvartaler. Den nuværende situation på mælkemarkedet berettiger til, at disse kontingenter forvaltes på halvårlig basis. En sådan ændring vil mindske arbejdsbyrden for de erhvervsdrivende og for de nationale og Fællesskabets myndigheder. Det er derfor hensigtsmæssigt, at denne ændring kommer til at gælde allerede for næste periode, og at licensernes gyldighedsperiode ændres i overensstemmelse hermed.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 1374/98 foretages følgende ændringer:
1) Artikel 12, stk. 2, affattes således:
"2. De i bilag II omhandlede mængder opdeles for hvert importår ligeligt i to halvår, der begynder henholdsvis den 1. juli og den 1. januar hvert år."
2) Artikel 15 affattes således:
"Artikel 15
Uanset artikel 2, stk. 4, er importlicenserne gyldige 150 dage efter den faktiske udstedelsesdag, jf. artikel 21, stk. 2, i forordning (EØF) nr. 3719/88.
Dog er licenserne ikke gyldige ud over den 30. juni efter den udstedelsesdato, der omhandles i første afsnit.
Importlicenser, der er udstedt i henhold til denne afdeling, må kun overdrages til de fysiske eller juridiske personer, der opfylder betingelserne i artikel 13, stk. 1."
3) Bilag II affattes som angivet i bilaget til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. juli 2000.

Labels: 3
17